section_heading: Procesuiranje zločina
paragraph_text: Procesuiranje japanskih zločina se događalo na nekoliko razina. Najvišim dužnosnicima (npr. premijer general Hideki Tojo) je suđeno u sudskom postupku nazvanom Tokijski proces (japanski analogon Nürnberškom procesu). Niži časnici i dužnosnici suđeni su na prostorima na kojima su zločini počinjeni. Na tim nižim sudovima na smrt je osuđeno nešto više od 1000 ljudi. Zločini koja je počinila Jedinica 731 nisu procesuirani jer su Amerikanci iskoristili rezultate eksperimenata za razvoj vlastitog biološkog oružja. Neki od niže rangiranih Japanaca osuđeni su na doživotne robije, no zahvaljujući hladnom ratu dobili su pomilovanje već 1950-ih.